als_Latn dik_Latn sag_Latn
Një histori e dhimbshme ka prekur zemrat e publikut shqiptar gjatë ditës së sotme. Një nënë shqiptare ka rrëfyer dramën e saj dhe ecejaket nëpër gjykata për të marrë djalin e saj të mitur nga “duart” e vjehrrës dhe ish-bashkëshortit.
Ndërsa është në proces divorci, Egla nga Kuçova tregon se u nda nga bashkëshorti për shkak të problemeve të tij me bixhozin, ndërsa vazhdon të lajë dy kreditë që ka marrë gjatë kohës kur ishte e martuar me të.
“Isha e martuar në Sarandë dhe kreditë i kam marrë atje. Ai i prishi ato para në bixhoz”, tregon Egla, ndërsa shpjegon se prej vitesh është në luftë me babanë e djalit të saj për shkak ai refuzon t’i jap fëmijën.
“Djalin tim e mban vjehrra. Ajo i thotë se është nëna e tij. I thotë hajde tek mami”, shprehet më tej në “Një mesazh për ty”, në “E Diela Shqiptare”, vajza nga Kuçova.
Edhe pse shkalla e parë e gjykatës i ka dhënë të drejtë, përfshirë kujdestarinë e fëmijës, Egla nuk ka arritur ta marrë. “Pas gjyqit vjehrra më tha që djalin do ta marrësh të vdekur. Atëherë do vij tek ty. Të njëjtën gjë më ka thënë edhe ish-burri”, tregon ajo, e vendosur që të arrijë qëllimin e jetës së saj, të bashkohet me djalin. “Ish-burri e ka apeluar vendimin e gjykatës. Por nuk ka ligj në botë që i heq nënës fëmijën”, tregoi mes lotëve nëna shqiptare.
als_Latn als_Latn als_Latn als_Latn als_Latn